Фатих Терим () е бивш турски футболист и настоящ треньор на Галатасарай. Роден е на 4 септември 1953 година в град Адана. Известен е с прякора си „Императора“. Според класацията на Международната организация за футболна история и статистика Фатих Терим е сред осемте най-успешни треньори в света. Терим е сред седемте номинирани за най-добър мениджър на УЕФА за 2008, от Евроспорт е наречен най-добрият треньор на Европейското първенство през 2008 година в Австрия и Швейцария.